ವಾರದಲ್ಲಿ 2 ಬಾರಿಯಂತೆ ಅಪ್ರಾಪ್ತೆ ಜೊತೆ 17ರ ಹುಡ್ಗ 100 ಬಾರಿ ಸೆಕ್ಸ್

– ಮಗನ ಕೃತ್ಯ ಮುಚ್ಚಿಟ್ಟ ತಂದೆ
– ಬಾತ್‍ಟಬ್‍ನಲ್ಲಿ 11ರ ಅಪ್ರಾಪ್ತೆ ಮಗುವಿಗೆ ಜನ್ಮ

ವಾಷಿಂಗ್ಟನ್: ಅಪ್ರಾಪ್ತ ಹುಡುಗನೊಬ್ಬ ವಾರಕ್ಕೆ ಎರಡು ಬಾರಿಯಂತೆ 100 ಬಾರಿ ಅಪ್ರಾಪ್ತೆಯ ಜೊತೆ ಲೈಂಗಿಕ ಸಂಬಂಧ ಹೊಂದಿದ್ದಾನೆ. ಇದೀಗ ಆಕೆ ಮಗುವಿಗೆ ಜನ್ಮ ನೀಡಿರುವ ಘಟನೆ ಅಮೆರಿಕದ ಮಿಸ್ಸೌರಿಯದಲ್ಲಿ ನಡೆದಿದೆ.

ಮಗನ ಕೃತ್ಯಕ್ಕೆ ತಂದೆ ಸಾಥ್ ನೀಡಿದ್ದು, ಆರೋಪಿಗಳು ತಪ್ಪೊಪ್ಪಿಕೊಂಡ ನಂತರ ಮಿಸ್ಸೌರಿಯ ಪೊಲೀಸರು ಮಗ ಮತ್ತು ತಂದೆ ಇಬ್ಬರನ್ನು ಬಂಧಿಸಿದ್ದಾರೆ. ನಾರ್ವಿನ್ ಲಿಯೊನಿಡಾಸ್ ಲೋಪೆಜ್ ಕ್ಯಾಂಟೆ ಮತ್ತು ತಂದೆ ಗೊನ್ಜಾಲೆಜ್ ಅಪ್ರಾಪ್ತೆ ಜನ್ಮ ನೀಡಿದ್ದ ಮಗುವನ್ನು ಆಸ್ಪತ್ರೆಗೆ ಕರೆದುಕೊಂಡು ಹೋಗಿ ದಾಖಲಿಸಿದ್ದರು.

ಈ ವೇಳೆ ನಮ್ಮ ಮನೆ ಮುಂದೆ ಯಾರೋ ಮಗುವನ್ನು ಬಿಟ್ಟು ಹೋಗಿದ್ದರು ಎಂದು ಹೇಳಿದ್ದರು. ಆದರೆ ಮಗು ಆಸ್ಪತ್ರೆಗೆ ಬಂದಾಗ ಹೊಕ್ಕುಳ ಬಳ್ಳಿಯನ್ನು ಕತ್ತರಿಸಿರಲಿಲ್ಲ. ಇದರಿಂದ ಅನುಮಾನಗೊಂಡು ವೈದ್ಯರು ಪೊಲೀಸರಿಗೆ ಮಾಹಿತಿ ತಿಳಿಸಿದ್ದಾರೆ.

ಪೊಲೀಸರು ಎರಡು ದಿನಗಳ ನಂತರ ಗೊನ್ಜಾಲೆಜ್ ಮತ್ತು ಲೋಪೆಜ್ ಮನೆಗೆ ಹೋಗಿ ವಿಚಾರಣೆ ಮಾಡಿದ್ದಾರೆ. ಆಗ ತನ್ನ ಮಗ ಮಗುವಿನ ತಂದೆ ಎಂದು ಗೊನ್ಜಾಲೆಜ್ ಹೇಳಿದ್ದಾನೆ. ಮಗುವಿನ ತಾಯಿ ಲೋಪೆಜ್ ಕ್ಯಾಂಟೆಯ ಸಂಬಂಧಿಯಾಗಿದ್ದು, ಆಕೆ 11 ವರ್ಷದ ಅಪ್ರಾಪ್ತೆಯಾಗಿದ್ದಾಳೆ ಎಂದು ತನಿಖಾಧಿಕಾರಿಗಳು ತಿಳಿಸಿದ್ದಾರೆ.

ಬಾಲಕಿ ಗರ್ಭಿಣಿಯಾಗಿದ್ದಾಳೆ ಅಥವಾ ಮಗ ಅವಳೊಂದಿಗೆ ಲೈಂಗಿಕ ಸಂಬಂಧ ಹೊಂದಿದ್ದಾನೆ ಎಂದು ಗೊನ್ಜಾಲೆಜ್‍ಗೆ ತಿಳಿದಿರಲಿಲ್ಲ. ಅಪ್ರಾಪ್ತೆ ಬಾತ್‍ಟಬ್‍ನಲ್ಲಿ ಮಗುವಿಗೆ ಜನ್ಮ ನೀಡಿದ ನಂತರ ಮಗನೇ ಲೈಂಗಿಕ ಸಂಬಂಧ ಹೊಂದಿದ್ದ ಬಗ್ಗೆ ತಿಳಿದುಕೊಂಡಿದ್ದಾನೆ ಎಂದು ಪೊಲೀಸರು ಹೇಳಿದ್ದಾರೆ.

ಪೊಲೀಸರು ಆರೋಪಿ ಲೋಪೆಜ್ ಕ್ಯಾಂಟೆಯನ್ನು ವಶಕ್ಕೆ ತೆಗೆದುಕೊಂಡು ವಿಚಾರಣೆ ಮಾಡಿದ್ದಾರೆ. ಆಗ ನನಗೆ ಆಕೆ ಗರ್ಭಿಣಿ ಎಂದು ತಿಳಿದಿರಲಿಲ್ಲ. ನಾನು ಸುಮಾರು 100 ಬಾರಿ ಆಕೆಯೊಂದಿಗೆ ಲೈಂಗಿಕ ಸಂಬಂಧ ಹೊಂದಿದ್ದೇನೆ. ವಾರಕ್ಕೆ ಎರಡು ಬಾರಿ ಸೆಕ್ಸ್ ಮಾಡುತ್ತಿದ್ದೆ ಎಂದು ಆರೋಪಿ ಪೊಲೀಸರಿಗೆ ತಿಳಿಸಿದ್ದಾನೆ. ಸದ್ಯಕ್ಕೆ ಪೊಲೀಸರು ಆರೋಪಿ ಲೋಪೆಜ್ ಕ್ಯಾಂಟೆ ಮತ್ತು ತಂದೆ ಗೊನ್ಜಾಲೆಜ್ ಇಬ್ಬರನ್ನು ಬಂಧಿಸಿದ್ದು, ತನಿಖೆ ಮುಂದುವರಿಸಿದ್ದಾರೆ.